Brothers in Arms (ალბომი)
Brothers in Arms — ბრიტანული როკ-ჯგუფ Dire Straits-ის, მეხუთე, 1985 წელს გამოცემული სტუდიური ალბომი. ეს არის კოლექტივის ყველაზე წარმატებული სტუდიური დისკი, რომელშიც ერთმანეთს ოსტატურად ერწყმის როგორც მისთვის დამახასიათებელი 'სტადიონური როკის' სტილისტიკა, ასევე ფოლკ-როკის ტიპის მოტივები. Brothers in Arms ითვლება ერთ-ერთ დისკად ბრიტანეთის 10 ყველა დროის ყველაზე გაყიდვად ალბომთა სიაში. განსაკუთრებული წარმატება იქონიეს ალბომის სინგლებმა „So Far Away“, „Walk of Life“, „Your Latest Trick“, „Brothers in Arms“ და „Money for Nothing“.